cyanic-selkie/wikianc huggingface dataset:
Richard Rasmussen
Bakgrunn og yrkeskarrière
Richard Rasmussen gikk ut som friplasselev fra Tromø seminar, der han leste samisk, i 1901. Deretter arbeidet han i en årrekke som skolestyrer i Vadsø, hvor han også var ordfører. Rasmussen satt i Riksprogramrådet, senere Kringkastingsrådet, fra starten i 1934 og frem til 1953/1954. Han var også redaktør i Finnmark Tidende. Han var en forkjemper for datidens fornorskingspolitikk av samer, og hans utfall mot samisk kulturreising var antagelig årsaken til kringkastingssjef Kaare Fostervolls forsiktige linje når det gjaldt samiske radiosendinger tidlig i 1950-årene.
Via Dolorosa
Via Dolorosa (latin, «smertens vei») er en gate i Gamlebyen i Jerusalem. Den løper fra litt innenfor Løveporten (også kalt Stefansporten) til Gravkirken. Den regnes som den vei Jesus fulgte på vei til sin korsfestelse på Golgata.
I dag lar det seg ikke gjøre å følge den middelalderske kurs som Via Dolorosa fulgte fordi nyere bygninger sperrer veien på ett punkt. Pilegrimene må derfor ta en liten omvei til Gravkirken hvor også stedet for korsfestelsen anses å være.
Etter hvert ble korsveier bygget opp forskjellige steder i Europa slik at troende som ikke hadde mulighet for å valfarte til Det hellige land likevel kunne gå korsveien. Enda senere, på midten av 1800-tallet, bestemte paven at alle katolske domkirker, senere alle sognekirker, skulle innrette korsveier. Dette er bakgrunnen for at det i katolske kirker finnes 14 tablåer med illustrasjoner fra Jesu lidelsesvei.
En avlat ble tidlig knyttet til Via Dolorosa, og i dag er den avlaten også utvidet til å gjelde (under de vanlige vilkår for avlat i katolsk teologi) for den som går korsveien i en kirke. Korsveiandakten er særlig populær på Langfredag, men også generelt på fredager i Fastetiden, og i noen grad på vanlige fredager året rundt.
Fernando Bonaventura Moggi
Han trådte inn i jesuittordenen den 13. desember 1711 i Roma og ble i 1720 sendt med skipet ''Ne. Sra. do Cabo'' til Kina, dit han ankom den 6. september 1721. Han virket som kunstner ved det keiserlige hoff i Beijing og konstruerte sammen med pater Xavier-Ehrenbert Fridelli Dongtang-kirken i Beijing. Han var en av malerne som sammen med pater Giuseppe Castiglione skulle få stor betydning for kinesisk malekunst. Han ble begravet i jesuittenes gravfelt Zhalan i Beijing.
Last Man on Earth
Last Man on Earth er et musikkalbum fra 2001 av den amerikanske musikeren Loudon Wainwright III. Dette albumet var det første for plateselskapet Red House Records som utga album hovedsakelig av akustiske musikere.
Bakgrunn
Albumet ble innspilt i tiden umiddelbart etter at hans mor døde, og det omhandler tematisk følelser av sorg og ensomhet som følge av dette. Deler av albumet, spesielt sangen «Surviving Twin», reflekterer også Wainwrights vanskelige forhold til sin far, Loudon Wainwright jr., et emne som også har fylt flere av hans tidligere innspillinger, eksempelvis albumet History fra 1992. Opprinnelig hadde Wainwright planlagt å gi albumet tittelen Missing You, noe som også er tittelen på albumets første sang, men endret seg ved en forespørsel til fans i Santa Monica og Last Man on Earth (Det siste menneske på Jorda) ble albumtittelen.
Albumet kom tilfeldigvis ut den samme dagen, den 25. september, som også var premiere for fjernsynsserien Undeclared hvor Wainwright hadde en rolle som Hal Karp, far til den unge studenten Steven. Wainwrights fikk rollen som den noe mistilpassede far i Undeclared fordi regissøren Judd Apatow hadde vært fan av Wainwrights musikk i lang tid.
Sporliste
Alle sangene er skrevet av Loudon Wainwright III
Annette Saugestad Helland
Annette Saugestad Helland (født 6. februar 1975) er en norsk billedkunstner, illustratør, animatør og barnebokforfatter. Hun arbeider med fri billedkunst i form av tegning, grafikk og animasjon, med illustrasjon i barnebøker og tegneserier og med animasjonsfilm gjennom arbeid med manus, regi, design og animasjon.
Saugestad Helland er utdannet ved Kunsthøgskolen i Bergen og Konstfack i Stockholm. Hun har deltatt med animasjonsfilmer på filmfestivaler i Norge og utlandet og vært med på flere norske utstillinger, blant annet som debutant på Høstutstillingen i 2005. Hun har skrevet og illustrert flere barnebøker.
Annette Saugestad Helland vant Norsk Tegneserieforums tegneseriekonkurranse i 2003.
Utgivelser
Saugestad Helland har skrevet og illustrert følgende barnebøker:
Aleksandr Ivanov (spydkaster)
Alexandr Valerjevitsj Ivanov (russisk: Александр Валерьевич Иванов, født 25. mai 1982) er en russisk friidrettsutøver med flere mesterskapsfinaler i spyd. Han har 5. plasser fra OL 2004, VM 2005 og VM 2007, og vant junior-VM i 2001. Hans personlige rekord er 88,90 meter, satt i Tula, Russland i juni 2003.
Fjordgård rørtunnel
Fjordgård rørtunnel er en veitunnel i Lenvik kommune i Troms. Tunnelen går under et rasfarlig område i Ørnfjorden på Senja. Tunnelen er 171 meter lang, og er en del av fylkesvei 7884, som er veiforbindelsen til fiskeværet Fjordgård.
Star Z-84
Star Z-84 er en spansk maskinpistol kamret for ammunisjon i kaliber 9 x 19 mm Luger.
Den er et solid våpen produsert av Star Bonifacio Echeverria, S.A. for militære dykkere, da den kunne brukes rett ut av vannet uten å måtte tømme den eller våpenmagasinet for vann. Fabrikken solgte mange våpen til USA, men innføringen av «Assault Weapons Ban» i 1994 gjorde at fabrikken ikke fikk solgt våpen til USA lengre, og de gikk konkurs allerede i 1996.
Våpenet er helautomatisk, har masseretardert sluttstykke og skyter med åpent sluttstykke. Få bevegelige deler gjør våpenet lett å bruke og vedlikeholde. Den kom med foldestokk og flip-baksikte innstilt på 100 og 200 meter. Forsiktet er justerbart vertikalt og horisontalt. Mindre enn 1000 eksemplarer ble produsert før fabrikken gikk konkurs.
Programvaredefinert radio
Programvaredefinert radio er et radiokommunikasjonssystem der deler av signalbehandlingen blir realisert med programvare. Ofte dreier det seg om funksjoner som tidligere vanligvis har blitt implementert ved hjelp av elekroniske kretser, disse blir her implementert av programmvare på en personlig datamaskin, eller i et innebygd system.
Konseptet innebærer at operasjoner som miksing og filtrering gjøres digitalt i programvare, i tillegg til signalbehandling som deteksjon og modulasjon/demodulasjon osv. Programvaredefinert radio gir langt mer fleksible systemer ettersom radioen kan omprogrammeres til å bruke andre modulasjonsmetoder (bølgeformer) eller frekvensområder.
Programvaredefinert radio blir blant annet brukt i mobiltelefoner, trådløse datanett, digitalt fjernsyn og -radio.
Michael Beck
Michael Beck (født 4. januar 1949 i Memphis i Tennessee), er en amerikansk skuespiller.
Beck er kanskje mest kjent for sin rolle som Swan i filmen Nattens krigere. Han har også medvirket i filmen Xanadu fra 1980. Et sitat fra Michael Beck : «Nattens krigere åpnet mange dørene innen filmen for meg som 'Xanadu' så stengte.»
Ved siden de to ovennevnte titler kan en nevne at Beck hadde hovedrollen i den australske fremtidsfilmen Battletruck (1982) og den amerikanske TV-filmen The Last Ninja (1983). Hn hadde en sentral rolle i fremtidsfilmen Megaforce (1982), westernfilmen Horse – den siste triumf (1982) og den amerikanske eventyrfilmen The Golden Seal (1983). Han har utover dette medvirket i en del TV-filmer, samt gjesteopptredener i diverse serier. Han hadde i perioden 1987-88 en fast rolle i serien Houston Knights. I 1978 hadde han en birolle i miniserien Holocaust.
Beck ble nominert til en Razzie Award både for sin rolle i Xanadu og Megaforce.
Norgesmesterskapet i boksing 1927
Norgesmesterskapet i boksing 1927 ble arrangert 26.–27. mars av Trondhjem Boksekrets i Arbeiderforeningen, Trondhjem.
Kongepokalen var satt opp i fjærvekt og vunnet av Arthur Olsen, IF Ørnulf.
A Fool for a Fool
«A Fool for a Fool» er en sang skrevet av Ike Turner som ble spilt inn og gitt ut på singel med Ike & Tina Turner i 1964. Singelen kom på 47.-plass på R&B-lista.
Monica Zak
Monica Zak (født i 1939 i Dresden i Tyskland) er oppvokst i Sverige og er svensk forfatter, regissør og journalist. Hun har utgitt cirka 50 bøker, og i mange av dem foregår handlingen i Sentral og Syd-Amerika. De fleste av bøkene hennes er oversatt til 16 forskjellige språk.
Pia
Pia er et kvinnenavn med opprinnelse i det latinske ordet pius, «from, respektfull, hederlig». Navnet er mye brukt i en del europeiske land, og blant annet i Chile og på Filippinene.
Taihuhua
Taihuhua (kinesisk: 太湖话, pinyin: Tàihúhuà, uttales [T'aai Ggoe Ggwaa]) er samlebetegnelse for de nordlige dialekter innen den kinesiske språket Wu. Navnet er knyttet til Taisjøen, en stor innsjø i det sørlige Jiangsu.
Pia
Etymologi
Pia har opprinnelse i det latinske ordet pius, «from, respektfull, hederlig». Navnet kan også være en kortform av navn som slutter på -pia, som for eksempel Olympia.
Taihuhua
Det tales taihuhua-dialekter i Shanghai, og i Suzhou, Wuxi og Changzhou (i provinsen Jiangsu) og i Hangzhou, Shaoxing, Ningbo, Huzhou og Jiaxing i provinsen Zhejiang.
Pia
Etymologi
Piia er en estisk og finsk form av navnet.
Briskebyen (Hamar)
Briskebyen er en bydel på Hamars østkant, omringet av boligbebyggelse og næringsbyggniger. Briskeby blant annet kjent for fotballaget Hamarkameratenes hjemmearena, Briskeby gressbane og OL-arenaen Vikingskipet.
Pia
Utbredelse
Pia er kjent brukt første gang i Sverige i 1848 og i Norge i 1920. I Norge var navnet i begynnelsen mest brukt på Østlandet og i Nordland. Navnet var mest populært i Sverige og Danmark på 1950- og 1960-tallet.
Briskebyen (Hamar)
Historie
Mellom 1878 og 1946 gikk grensa mellom Hamar og Vang kommuner i ytterkant av det som i dag er Hamar sentrum. Det hindret imidlertid ikke den bymessige bebyggelsen i å spre seg utover i Vang kommune, og det såkalte «byggebeltet» oppstod på landområder utskilt fra gardene rundt, særlig Storhamar og Disen-gardene. Et av de første områdene som ble bebygd på denne måten, var en god porsjon av vestre Disens grunn, som senere fikk navnet Briskebyen.
Pia
Utbredelse
Pia har polsk navnedag 19. januar, svensk navnedag 22. februar, norsk navnedag 12. desember og finsk navnedag 28. desember.
Briskebyen (Hamar)
Historie
I 1865 lå det en håndfull husmannsplasser i dette området: Jensbakken, Nilsbakken, Valum, Ajer, Tobro, Rosenlund, Hansbakken og Strandstuen. I tillegg lå det to innerstboliger der, nemlig Lindløkken og Strandsveen. Den første ikke-husmann som forpaktet jord av vestre Disen i dette området, var den engelske jernbanemester Ralph King (ca. 1828-1889), som slo seg ned her sammen med sin kone Louise i 1861. King hadde ansvar for bygginga av Grundsetbanen mellom Hamar og Elverum, og senere kom det flere jernbanearbeidere til i området. I de tiåra etter begynte man for alvor å utparsellere området, og i 1900 hadde området allerede 500 innbyggere. Mange av disse var arbeidere tilknyttet jernbanen.
Pia
Kjente personer med navnet
Personene i listen er ordnet kronologisk etter fødselsår.
Annen bruk av navnet
Pia var blant de hundre mest brukte hundenavnene og blant de hundre mest brukte kattenavnene i Norge i 2014. Pia er også et vanlig navn på kyr i Norge.
Briskebyen (Hamar)
Historie
I 1946 ble Hamar kommune utvidet, og både Briskebyen og byggebeltet forøvrig kom inn under bykommunen.
I 1918 ble Briskebyens Fotballag stiftet. Det tok lang tid før de fikk skaffet seg ei ordentlig fotballbane, men i 1936 fikk de Briskeby gressbane. Senere slo Briskebyens Fotballag seg sammen med Hamar Arbeideridrettslag (Hamar AIL), og dannet Hamar-Kameratene, nå HamKam. Det er de som har hjemmebane på Briskeby i dag.
Briskebyen hadde i en periode sin egen skole, Briskebyens private småbørnskole. Barna i Briskebyen hadde soknet til Solvang skole fra 1897, men beboerne fant forholdene ved den skolen så utilfredsstillende at de startet egen skole i 1903, uten kommunalt bidrag. Skolen lå i Nygata 35, også kjent som «Løvbakke», på hjørnet av Nygata og Briskebyvegen.
Grevenmacher (distrikt)
Grevenmacher er et tidligere distrikt i Luxembourg. Det ble avskaffet i 2015. Distriktet bestod av kantonene Echternach, Grevenmacher og Remich. Det lå i den østlige delen av Luxembourg og grenset i nord til Rheinland-Pfalz i Tyskland, i vest til distriktene Diekirch og Luxembourg, i øst til Rheinland-Pfalz og Saarland, og i sør til den franske regionen Lorraine).
Michael E. DeBakey
Michael Ellis DeBakey (født 7. september 1908 i Lake Charles i Louisiana i USA, død 11. juli 2008 i Houston i Texas) var en amerikansk lege, forsker og pioner innen kardiovaskulær kirurgi. Hans motto var «Strive for nothing less than excellence».
Hans foreldre var libanesiske kristne immigranter. Han fikk sin bachelorgrad ved Tulane University i New Orleans.
I 1937 ble DeBakey ansatt ved Tulanes medisinske fakultet. Han tjente som frivillig soldat under andre verdenskrig, hvor han ble Director of the Surgical Consultants' Division in the United States Army Surgeon General's Office. I løpet av sin tid i militæret foreslo han opprettelsen av en rekke mobile feltsykehus, kalt Mobile Army Surgical Hospital, forkortet «M.A.S.H.». Disse muliggjorde avanserte medisinsk behandling i felten, med god tilgjengelighet for de sårede soldatene.
I 1953 utførte DeBakey den første vellykkede endarterektomi.
I 1963 utførte DeBakey den første vellykkede implantasjon av et kunstig hjerte.
I 1965 hadde TIME Magazine Dr. DeBakey på forsiden på grunn av hans pionerarbeid og oppfinnelser innen kardiovaskulær kirurgi og hans innovasjoner knyttet til kunstig hjerte.
I 1969 mottok han Presidential Medal of Freedom. Samme år ble Baylor College of Medicine utskilt fra Baylor University under hans ledelse.
I 1987 tildelte president Ronald Reagan ham National Medal of Science.
Russlands president Boris Jeltsin kalte DeBakey «en hjertemagiker» etter at han hadde utført en kvintuppel bypassoperasjon på ham i 1996.
Både DeBakey High School for Health Professions og Michael E. DeBakey Veteran's Affairs Hospital ved Texas Medical Center i Houston er oppkalt etter ham. En atraumatisk kirugisk karklemme, som han introduserte, er også oppkalt etter ham.
10. februar 2006 ble Michael DeBakey, i en alder av 97 år innlagt på The Methodist Hospital i Houston, på grunn av et aorta-aneurysme.
Skjelstadmark
Skjelstadmark (eller Skjølstadmark) er en bygd i Hegra sogn i Stjørdal kommune i Trøndelag.
Leirgrunn har formet et ravinelandskap gjennom mange ras, deriblant et stort kvikkleireras den 14. september 1962. To millioner kubikkmeter kvikkleire raste ut, og en toårig gutt omkom.
Skjelstadmark har store skog- og friluftsområder. Innenfor allmenningen i Rådalen finnes mange voller og vann som brukes som utfartsområde, sommer som vinter. Fleridrettslaget Skjelstadmark IL ble stiftet i 1928. Hvert år arrangeres Høgseterrennet, et 36 km langt skirenn som går fra Åsen (Levanger) til Skjelstadmark, eller motsatt. Ved Okkelberg i Skjelstadmark finnes Skjelstadmark skole og barnehage, Vårtun forsamlingshus og et idrettsanlegg.
Ved innføringen av formannskapslovene i 1837 var Skjelstadmark i Hegra sogn en del av Stjørdalen formannskapsdistrikt, som ble delt i landkommunene Nedre og Øvre Stjørdalen i 1850. I 1874 ble Øvre Stjørdalen delt i Hegra og Meråker kommuner. I 1962 ble Hegra, Skatval, Lånke og Stjørdal kommuner slått sammen til den nye Stjørdal kommune.
Sverre Erik Jebens
Sverre Erik Jebens (født 29. september 1949 i Bergen) er en norsk jurist og lagdommer i Frostating lagmannsrett.
Jebens tok juridisk embedseksamen ved Universitetet i Oslo i 1977 og har siden blant annet jobbet som dommerfullmektig ved Inderøy herredsrett, rådgiver i Lovavdelingen i Justis- og politidepartementet, kommuneadvokat i Trondheim og var fra 1. november 2004 til 2011 Norges dommer i Den europeiske menneskerettsdomstolen i Strasbourg.
Han er gift med Tove Jebens.
Mylittlepony
mylittlepony er et norsk indiepop-band fra Oslo, som i 2012 byttet navn til Making Marks. Deres slagord var «The band, not the brand». Bandets medlemmer var Ola Innset, Nina Bø, Simen Herning, Jørgen Nordby, og Marie Sneve Martinussen. Tidligere medlemmer er Ingeborg Marie Mohn og Mark Kibibiro. I tillegg har en rekke andre musikere spilt med mylitlepony, blant annet Jan Olav Owren, Sjur Lyseid, Ofelia Østrem Ossum, Hanna Viken Furuset, Therese Aune, Endre Thesen Harnes, Ask Frederik Berg, Einar Stray, Lars Gärtner Fremmerlid, Kjartan Tollefsen Laupstad, Arne Martin Barlund, Nina Christensen, Christian Heimdal, Andreas Johannesen Delsett, Pål Moddi Knutsen, og Håvard Brede Aven, for å nevne noen.
Utgivelser
EP-en Songs in A Major kom ut i 2007, og var plateselskapet Spoon Train Audios aller første utgivelse.
I oktober 2008 gav de ut sitt debutalbum Think Too Much som i 2009 ble gitt ut både i egne utgaver både i Japan (Quince Records) og på Filippinene (Universal Records). Plata ble også distribuert over hele Europa og i USA.
Senere i 2009 ble det gitt ut en egen digital-EP for det britiske markedet mylittlepony Plays The Hits of My Little Pony inneholdt én ny låt og fem låter fra Think Too Much og ble gitt ut av Lazy Acre Records.
Bandets andre album Making Marks ble gitt ut i begynnelsen av 2011. Den første singelen fra plata, Hard To Be Good, hadde to B-sider, en cover av den norske gruppa Nomber 5's'  låt Harry Hamlin, og en cover av Jackson Fives I Want You Back.
Bandet deltok også på flere samleplater, blant annet Spoon Train Audios Oslo! og Oslo2, samt andre utgivelser i blant annet Skottland, Spania, England og USA.
mylittlepony ga også ut sin egen mixtape-serie Around the World With My Little Pony. Så langt finnes den i to utgaver og har presentert artister som Dent May, Bedroom Eyes, Cola Jet Set, Zipper, Hari and Aino og Bfachada.
Making Marks ga ut sitt debutalbum "A Thousand Half-Truths" i 2014.
Turnéer
De har også spilt flere festivaler i blant annet San Sebastián, Würzburg, München, Kirkenes, Elverum, Øystese, Nordfjordeid, Fredrikstad, Molde og Ålesund.
Bolsjezemelskaja Tundra
Bolsjezemelskaja Tundra er en åslendt slette med mange morener, beliggende mellom elvene Petsjora og Usa, Uralfjellene og Paj-Khoj i det autonome området Nenetsia og Republikken Komi i Russland. Sletta ligger hovedsakelig rundt 100-150 meter over havet, med enkelte områder på rundt 200-250 meters høyde. Fra Khajpudyrbukta til munningen av elva Tsilma ligger en høyderygg kalt Zemljanojryggen.
Klimaet er subarktisk med lange kalde vintre (middeltemperaturen i januar er −16 ºC i nordvest og ned til −20 ºC i sørøst) og en kort, kjølig sommer (middeltemperaturen i juli varierer fra 8 til 12 ºC), og hver måned av året kan få frost. Den årlige nedbøren varierer fra 450 mm i sør til 250 mm i nord.
Elvene, hovedsakelig sideelver av Petsjora og Usa, renner i stryk i smale daler og blir gradvis roligere etter hvert som dalene blir bredere. De største elvene er Sjapkina, Kolva og Adzva. Sletten inneholder også mange innsjøer.
Tistedalen
Tistedalen (/'tistæɳ/) eller Tistedal (/tistedal/) er et gammelt sagbrukssted i Halden kommune, omkring fire kilometer fra Halden sentrum. Her har det vært saget trelast siden 1600-tallet, og her ble Mads Wiels Bomuldsfabrique anlagt i 1813. Produksjonen startet i 1815, som den første moderne industrivirksomheten i Norge. På 1800-tallet ble sagbrukene i Tistedalen samlet til et stort bruk under kartellet Saugbrugsforeningen, som var det største sagbruket i Norge.
Tistedal har med tiden vokst sammen med bosetningen i Halden. Det finnes likevel lokale friluftslag, fotballag, forskjellige partilag og egen frelsesarmé.
Geografi og geologi
I tillegg til det tidligere tettstedet Tistedal, strekker dalen seg vestover langs elva Tistedalselven (Tista), i nord-sørlig retning. På nordsiden av dalen ved Fosseløkka er det edelløvskog som er veldig spesiell, og foreslått fredet. I bunnen av Tistedalen renner elven Tista fra Femsjøen gjennom Halden og ut i Iddefjorden.
Historie
Da Norske Skog Saugbrugs trengte deponeringsplass for fyllmasse etter å ha sprengt vekk Skakkestadberget, fikk bedriften lov å bygge opp igjen naturformasjonen. Åskammen strekker nå seg flere meter lengre fram enn det opprinnelige raet.
I 1743 skrev presten Johan Cold om en hval som var dukket opp i området. «Den rareste Antiqvitet blandt alle holder jeg for, er det Been-Rad af en stor Hvalfisk, som paa saa uventelig Sted og saa højt oppe fra Søen og over Bjergene, og saa dybt nedgravet i Jorden er fundet i et Leerfald mellem 2de Fjeld oven for Tistedalen ved Friderichshald...» Cold opplyste at det tidligere fantes rester av hvalskjeletter på mange av gårdene i distriktet, men under krigen med Sverige i 1718 ble disse stort sett ødelagt. Cold selv tok vare på et hvalbein som lå på låven som benk for arbeidsfolkene. Senere kom det til løytnant Fabian Frosts raritetssamling, som etter hans død ble oversendt kunstkammeret i København, men Cold opplyste at han ikke visste om hvalbeinet hadde fulgt med dit. Selv tok han funnet som et bevis på Bibelens beretning om Syndfloden. (Det danske Nationalmuseet opplyser at kunstkammeret mottok og registrerte hvalknokkelen 20. november 1739.)
Tidlig på 1990-tallet ble det lille tettstedet rammet av fire brutale rovmord. En lokal mann ble i 1994 dømt for Tistedalsdrapene.
Nyborg Voldspil
Nyborg Voldspil er Danmarks eldste friluftsteater, som startet i 1939 gjennom et samarbeid mellom Ungdomsforeningerne i Nyborg. Den vesentligste aktiviteten var den årlige friluftsforestillingen ved Nyborg slott. Forestillingene ble senere flyttet vekk fra slottet og lengre opp på vollene, derav navnet Nyborg Voldspil. Bare avbrutt under okkupasjonen, har det hvert år vært oppført en populær operette eller musikal på den fine scenen. Rundt 300 frivillige deltar på scenen og bak scenen.
Gjennom årene har mange kjente sangere og skuespillere startet sine karrierer ved Nyborg Voldspil og fortsatt sine profesjonelle karrierer ved Danmarks store scener. Navn som nevnes er Jørgen Klint, Arne Lundemann, Betty Glosted, Therese Glahn, Finn Nielsen, Thomas Eje, Jakob Sveistrup Johnny Jørgensen og Ulrich Thomsen.
Kebab
Kebab (også skrevet og kalt kebap, kabob, kibob, bab) er en matrett som betyr «grillet kjøtt». Opprinnelsen til matretten er omdiskutert, men den mest kjente er at matretten oppsto under Saladins krigstokter spesielt da de som nomader var innblandet i stammekriger. Det var vanlig at krigerne spiddet kjøttstykkene på sverdet og stekte dem over åpen ild. Opprinnelig ble det brukt fåre- eller lammekjøtt, i dag brukes også oksekjøtt. Det er normalt å marinere kjøttet i olje med hvitløk og forskjellige typer krydder. Matretten serveres ofte med bulgur, eller når den serveres på gatekjøkken serveres den ofte i pitabrød, nanbrød og med salat. Den kan også serveres uten noen type brød, men på en tallerken med salat og pommes frites ved siden av.
I Europa
Tyrkiske arbeidsinnvandrere tok med seg retten til Europa, der den ganske fort ble en populær matrett. Dette førte til at mange åpnet gatekjøkken som i begynnelsen bare serverte kebab. I dag har disse stedene ofte utvidet menyen og serverer forskjellige andre retter i tillegg til kebab, som oftest pizza og hamburger. Mange selger kebab i gatekjøkken i for eksempel Norge.
Innhold
Kebab i Norge er vanligvis basert på mekanisk utbenet kjøtt, salat og dressing. Salaten består vanligvis av isbergsalat, agurk, løk, tomat, mais og av og til rødløk. Det er vanligvis en rød, og en hvit dressing, tomat- og rømmedressing. Noen steder serveres kebab med tomat, chilli eller ost på toppen. Man kan også vanligvis bestemme hvor sterk man vil at kebaben skal være.
En medium kebab i pitabrød med dressing inneholder fra 650 til 1,200 kilokalorier, litt avhengig av type og mengde kjøtt og dressing. Et pitabrød i seg selv inneholder ca. 200 kilokalorier.
Historie
Kebab er kjent fra Oslo i alle fall siden 1950-årene. I 1957 ble det servert såkalt «Shish Kebab» på Karl Johan, denne bestod av oksefilet, bacon og tomater stekt på spidd. I første halvdel av 1980-årene ble kebab i form av grillspydet «Döner Kebab» første gang servert ved gatekjøkkenet Aramso Kebab i Rådhusgaten. Innehaver Faraj Asmaro hadde tatt med seg den originale og unike oppskriften på kebab til Norge. Han var den første på hele Østlandet med kebab på menyen. Dette ble en umiddelbar suksess som igjen førte til at Aramso Kebab fikk etterspørsel om å få kjøpe den unike kebaben fra andre gatekjøkken rundt omkring i Oslo. Dermed utvidet han sin forretningside til å være leverandør av Dunar Kebab på spyd til de andre gatekjøkkene. Dette ryktet seg raskt og i av slutten av 1980-årene la Aramso ned gatekjøkkenet for fullt ut konsentrere seg å være kebabgrossist. I dag er Aramso Kebab Norges største kebabgrossist og har flyttet produksjon av Kebab The Original til den Narvikbaserte kjøttprodusenten Kuraas AS. Restauranten Papa Sigolo, som påstod å være «byens eneste sted som serverer den originale kebab». I 1985 ble også kebab i en slags schwarma-form basert på en blanding av lam og okse servert i pita med salat servert hos Café Léonel.
Tidlig i 1990-årene var kebaben spredd til gatekjøkkener i hele landet, og høsten 1993 meldte Bergens Tidende at kebab-sjappene «dukker opp som paddehatter over hele byen».
Kebaben som ikon
Kebab er blitt et ikon og symbol for innvandrere og deres kultur. Herfra kommer begrepet «kebabnorsk».
Kebaben nytes ofte som såkalt nattmat, gjerne på vei hjem fra byen.
Konger av Gondor
Dette er en liste over Kongene av Gondor fra den fiktive verdenen Midgard, som ble skapt av forfatteren J.R.R. Tolkien. Gondors konger mente at Amandil, far til deres første konge, var etterkommer av Herrene av Andúnië, og dermed nedstammet fra Silmariën og dermed Kongene av Númenor.
Kebab
Kriminalitet
I 1995 hadde likningsvesenet, kemneren, tolletaten og politiet i Bergen en samordnet aksjon der typiske problemer som ble avdekket var at gatekjøkken som gav seg ut for å være aksjeselskaper egentlig ikke var registrert, bruk av svart arbeidskraft, manglende regnskaper, folk som hevet trygd samtidig som de var i arbeid og manglende betaling av skatt, moms og arbeidsgiveravgift.
I 2007 kom det frem at det smugles ca. 20 tonn kebabkjøtt til Oslo hver uke. Mattilsynet gikk samtidig ut og advarte folk mot å kjøpe kebab til under 30 kroner, da denne kunne føre til sykdom og bidro til på finansiere organisert kriminalitet.
Konger av Gondor
Minalcar, sønn av kong Calmacil, regjerte som prinse-regent fra 1240–1304 Fíriel, datter av Ondoher, skulle ha vært regjerende dronning av Gondor, men ble forbigått av
Elendil var den første konge også av Arnor, og ble etterfulgt av Isildur. Elendil regjerte over begge rikene som Høykonge av Dúnedain-i-eksil og Isildur tok også over som Høy konge etter sin fars død. Isildur overlot Gondors styre til Meneldils, sønn av Anárion, som ene konge av Gondor, men Isildurs kongelighet i det søndre riket fortsatte, siden hans slektslinje med rett var Høy konge over både Arnor og Gondor, men etter Isildurs død ble rikene delt. Isildurs arvinger regjerte i Arnor og Anárions arvinger regjerte i Gondor.
Eärnur (konge nr. 33) ble tatt i Minas Morgul og ble aldri sett igjen, og etter det ble kongeriket styrt av en riksforstander, en tittel som gikk i arv, helt til Elessar (Aragorn) kom og forente de to rikene igjen, og dermed ble han den første kongen av det Gjenforente riket av Gondor og Arnor.
Diekirch (distrikt)
Diekirch er et tidligere distrikt i Luxembourg. Det ble avskaffet i 2015. Det bestod av kantonene Redingen, Wiltz, Clervaux, Vianden og Diekirch.
Distriktet grenset i nord og vest til Belgia, i sør til distriktet Luxembourg, og i øst til distriktet Grevenmacher og den tyske delstaten Rheinland-Pfalz
Ante Bals
Ante Bals er bosatt og gift i Kautokeino. Anders Bals ble utnevnt til statssekretær for kommunal- og moderniseringsminister Jan Tore Sanner av Kongen i ekstraordinært statsråd på Slottet 16. oktober 2013.
Erland Vestli
Erland Vestli er økonomisjef i Fremskrittspartiet, og var tidligere også generalsekretær.
Han har vært ansatt i Fremskrittspartiet siden 2002, først som skoleringsrådgiver, fra og med 2006 som administrasjonssjef og i desember 2009 tok han over som generalsekretær etter Geir Mo. I oktober 2010 trakk han seg imidlertid fra denne stillingen, men fortsatte som økonomisjef. Dette på grunn av personlige og familiære årsaker.
Königlich-Westfälische Eisenbahn-Gesellschaft
Königlich-Westfälische Eisenbahn var et tysk jernbaneselskap som ble etablert i 1848. Selskapet bygde den tredje statsbanen som ble finansiert av den prøyssiske stat, og som utgjorde en del av grunnstammen i de prøyssiske statsjernbanene. Jernbanestrekningen var omkring 315 km og gikk fra Rheine via Hamm til Warburg og fra Welver til Oberhausen.
Rachel Adler
Rachel Adler er en amerikansk feminist, jødisk teolog og filosof, og førsteamanuensis i moderne jødisk tenkning og jødedom og kjønn ved School of Religion, University of Southern California og Hebrew Union College Rabbinical School i Los Angeles. Adler var en av de første teologene som integrerte feministiske perspektiver i jødiske tekster og fornyelsen av jødisk lov og etikk.
I 2000 mottok hun Tuttleman Foundation Book Award fra Gratz College og i 1999 National Jewish Book Award for Jewish Thought fra Jewish Book Council.
I 1971 skrev hun artikkelen The Jew Who Wasn't There: Halakha and the Jewish Woman. Historikeren Paula Hyman har beskrevet denne artikkelen som en svært viktig impuls for jødisk feminisme.
Den første borgerkrigen i Kambodsja
Borgerkrigen i Kambodsja var en del av Vietnamkrigen, og fant sted fra 1967 til 1975, og endte med at Røde Khmer tok makta i Kambodsja med støtte fra Nord-Vietnam. Pol Pot ble landets nye leder.
Rachel Adler
I 1992 etablerte Adler et Talmud-kurs for kvinner. Dette var den første muligheten for kvinner til å studere Talmud utenfor New York og Israel.
Adler vokste opp i en ortodoks familie, men har senere sluttet seg til reformjødedommen.
Jack Mercer
Jack Mercer (født 13. januar 1910 i New York, død 4. desember 1984 i Queens) var en stemmeskuespiller og animatør fra USA. Han er mest kjent for å ha gitt stemme til Skipper'n.
Mercer starta i tegnefilmbransjen som animatørassistent ved Fleischer Studios. Han likte å imitere stemmer, blant annet stemmen til Billy Costello, som var den opprinnelige Skipper'n (fra 1933). Da Costello røyk uklar med studioet, fikk Mercer prøve seg, og debuten var i filmen King of the Mardi Gras i 1935. Etter dette hadde han rollen i tallrike filmer og tv-show fram til 1978.
Mercer hadde også mange andre stemmer, blant annet samtlige roller i Felix the Cat-filmer produsert i 1959 og 1960. Han skreiv også manus, blant annet til mange Skipper'n-episoder.
Han var en periode gift med Margie Hines, som da hadde stemmen til Olivia i Skipper'n-filmene.
Howard Gardner
Howard Gardner (født 1943 i Scranton, Pennsylvania, USA) er en kognitiv psykolog ansatt ved Harvard University. Han er mest kjent for sin teori om forskjellige typer av intelligens. I 1981 ble han tildelt et MacArthur Foundation-legat.
Operasjon Blodsprøyt
Operasjon Blodsprøyt er en norsk kortfilm fra 1966 regissert av Bredo Greve. Manus er skrevet av Kjell Billing og Bredo Greve. Filmen er preget av svart humor, inspirasjonen kom fra polsk kortfilm generelt og Roman Polańskis Dwaj ludzie z szafą («To menn og et skap», 1959) spesielt. Filmen er produsert hos Norsk Film AS.
Kortfilmens tittel er en direkte referanse til datidens militærkomedier, eksempelvis Operasjon Løvsprett og Operasjon Sjøsprøyt.
Om filmen
Operasjon Blodsprøyt går i opposisjon til militærkomediene, Bredo Greve ville ikke lage underholdning, tvert i mot avkler han militæret og krigens grusomheter gjennom sterk effektbruk. Poeten Jan Erik Vold spiller en forvirret mann, som desperat forsøker å kvitte seg med et kvinnelik. Greve retter sin meta-kritikk både mot det moderne, fremmedgjorte urbane samfunn og bruken av vold som underholdning. Flere markante filmfolk og personer fra Club 7-miljøet deltok i filmens produksjon. Operasjon Blodsprøyt ble svært mye spilt på Club 7 utover 1960-70-tallet.
Clément Parisse
Clément Parisse (født 6. juli 1993 i Évry) er en fransk langrennsløper. Han ble fransk mester på sprint i 2014.
Karriere
Som junior deltok han ved European Youth Olympic Festival 2011, der han fikk 6.-plass på 10 km klassisk som beste resultat. Han kom for øvrig på 21.-plass på 7,5 km fri stil og 51.-plass på sprinten, der han ble slått ut i kvalifiseringen. Han deltok også i et renn i Alpen Cup dette året. Han deltok ved junior-VM på ski i 2012, der han kom på 5.-plass på stafetten sammen med det franske laget. Individuelt kom han på 42.-plass på 10 km klassisk, og 56.-plass på 10+10 km skiathlon. Året etter deltok han ved junior-VM på ski 2013 i Liberec, der Frankrike kom på 4.-plass på stafetten. Denne gangen kom han på 12.-plass på 10 km fri stil og 9.-plass på skiathlon.
Ved Alpen Cup 2013/14 fikk han en 1.-plass og en 2.-plass som beste enkeltresultater. I januar 2014 deltok han ved U23-VM på ski 2014 i Val di Fiemme, der han kom på 25.-plass på 15 km klassisk. Finske Iivo Niskanen vant dette rennet. Ved det franske mesterskapet i langrenn 2014 vant han sprinten, og kom på 6.-plass på 15 km fri stil. I februar 2015 deltok han ved U23-VM på langrenn, der han fikk sølv på 15+15 km skiathlon. Han deltok også på 15 km fri stil, der han kom på 9.-plass. Han deltok også ved Ski-VM 2015 i Falun, der han kom på 24.-plass på 15+15 km skiathlon.
Parisse var med på Frankrikes lag som tok bronse på stafett under Vinter-OL 2018 i Pyeongchang.
Etter de olympiske vinterlekene i 2018 ble han utnevnt til ridder av Den nasjonale fortjenstorden.
Under VM 2021 i Oberstdorf gikk Parisse tredje etappe på Frankrikes lag som tok bronse på 4 x 10 km stafett. De øvrige på Frankrikes lag var Hugo Lapalus, Maurice Manificat og Jules Lapierre.
West Bletchley
West Bletchley er et verdslig sogn i Milton Keynes i England. Det består av deler av byen Bletchley: Sør for Standing way (A421), vest for West Coast Main Line og nord for Water Eaton Brook. Sognet er delt inn i Old Bletchley, Far Bletchley og kjerneområdet West Bletchley.
Bletchley Park, som under andre verdenskrig var hovedkvarter for britiske kodeknekkere og som nå er et museum, ligger i West Bletchley.
Magnus Midtbø
Magnus Rognan Midtbø (født 18. september 1988 i Bergen) er en norsk sportsklatrer. Han er mange ganger norgesmester og tidligere juniorverdensmester i sportsklatring, og er i verdenstoppen i internasjonale konkurranser. I august 2010 gjorde han sin hittil vanskeligste bestigning, da han gikk ruta Ali Hulk sit-start extension i Rodellar i Spania. Ruta er satt i graden 9b, og det er til nå bare seks klatrere som har besteget ruter på dette nivået i verden.
I 2017 åpnet Midtbø Nordens største klatresenter på Skullerud i Oslo som han eier sammen med flere andre. Han eier også et klatresenter i Kristiansand.
Midtbø er bosatt i Oslo og driver en YouTube-kanal med navnet Magnus Midtbø, som primært handler om klatring og utfordringer. Kanalen har per 23. mars 2023 over 265 millioner avspillinger og 1.7 millioner abonnenter.
Medaljer i norske mesterskap
Midtbø har vunnet 18 NM-gull i klatring. Han vant kongepokalen ti ganger mellom 2006 og 2016.
Forugh Farrokhzad
Forugh Farrokhzad (persisk: فروغ فرخزاد); (født 5. januar 1935, død 13. februar 1967) var en av Irans mest berømte og innflytelsesrike moderne forfattere.
Forugh Farrokhzad ble født 1935 inn i en middelklassefamilie i Teheran som datter av en militæroffiser. Som 16-åring giftet hun seg i sin fetter Parviz Shapur mot hennes families protester og paret fikk kort etter en sønn, Kamyar.
1955 utgav Farrokhzad sin første diktsamling, et høyst provoserende verk ved navn «Fangen» (Asir). I 1958 innledet hun et forhold med Ebrahim Golestan, en ledende intellektuell filmskaper og over de neste årene produserte hun minst fire dokumentarfilmer gjennom Golestan Film Studio. I 1964 utgav hun sin fjerde diktsamling, passende navngitt som «En ny fødsel» (Tavallod-e digar), som ble hyllet som en milepæl i den persiske modernistiske diktningens historie. Farrokhzad døde den 13. februar 1967, 32 år gammel.
Riddersalen (teater)
Teatret Riddersalen er en del av forlystelsesetablissementet Lorry, på Allégade (Frederiksberg).
Fra 1970 til 2010 var Jytte Abildstrøm teaterets leder.
Blant teaterets mest kjente stykker er komedien Svend, Knud og Valdemar, som teatret ble gjenåpnet med etter noen års stillhet.
Bygningen
Bygningen i Allégade 7–9 er fra 1700-tallet og ble fredet i 1978.
Česká Zbrojovka
Våpen fra disse fabrikantene gikk ofte under navnet «Česká Zbrojovka (ČZ)» eller «Brno». Det nåværende, offisielle navnet er ČZ, hvorav Brno viser til de eldre riflene produsert utpå 60, 70 og 80-tallet. ČZ og enkelte produkter er også feilaktig kjent som «vz.», som er en forkortelse for «vzor» og egentlig betyr «modell». Vz. 58 er en angrepsrifle bygget av ČZ, og dermed kan det ha oppstått forvirringer rundt navnet.
Savo
Savo er en vulkan-øy og en del av Salomonøyene i Stillehavet.
Øya ligger nord for Guadalcanal, og språket er savosavo.
Siste gang øya hadde vulkanutbrudd var mellom 1835 og 1850. Ett av utbruddene var så kraftig at det utryddet alt liv på øya. Ifølge World Organization of Volcano Observatories har vulkanen utbrudd hvert 100-300 år.
Andre verdenskrig
Grunnet nærheten til Guadalcanal var øya åsted for flere slag under andre verdenskrig, spesielt sjøslag.
Slag på og rundt Savo Island:
Slaget ved Jutas
Slaget ved Jutas var et slag mellom svenske og russiske styrker under finskekrigen som fant sted den 13. september 1808. Den svenske obersten Georg Carl von Döbeln beseiret en russisk styrke og den svenske seieren sikret retretten mot nord, noe som skulle vise seg svært viktig for de svenske styrkene etter tapet i slaget ved Oravais.
Bakgrunn
Den svenske arméen var på retrett i september 1808 etter at svenskenes sommeroffensiv hadde blitt stoppet av de russiske styrkene. Den svenske hovedstyrken trakk seg tilbake fra Vasa nordover mot Nykarleby, tett fulgt av den russiske hovedstyrken under general Nikolaj Kamenskij. For å avskjære hovedstyrken sendte russerne ut en mindre styrke under ledelse av Kosatchovskij langs Lappoveien mot Nykarleby. Oppmerksom på faren for å bli avskåret sendte svenskene ut en styrke under kommando av oberst Georg Carl von Döbeln til Nykarleby.
Oberst von Döbeln hadde to bataljoner fra Björneborgs regiment, Gyllenbögels frikår samt en avdeling med fire sekspunds kanoner. Fremme i Nykarleby sørget von Döbeln raskt for å etablere forsvarsposisjoner sør for byen, ved Jutas. Oberst von Döbeln beordret sine tropper i linjeformasjon, med et kompani en kilometer foran hovedstyrken. De svenske soldatene var utmattet etter lange dagsmarsjer.
Om lag kl 3 på ettermiddagen ble det fremskutte kompaniet angrepet av de fremrykkende russiske styrkene, men kompaniet trakk seg ordnet tilbake til den svenske hovedlinjen og tok opp posisjon på høyre flanke. Kosatchovskij kom marsjerende opp veien med sine tropper, tre bataljoner og tre kanoner. De to styrkene var omtrent like store, med rundt 1 500 mann hver.
Slaget
Når de russiske styrkene var tilstrekkelig nær beordret von Döbeln ild og de fremrykkende russerne ble stoppet av den intense ildgivningen. Russerne spredte ut sitt infanteri i linjeformasjon og de to styrkene utvekslet ildgiving. von Döbeln så at den russiske styrken ble slått på høyre fløy, der Gyllenbögels frikår fikk et overtak og han beordret mer og mer av sine styrker dit.
Under høye hurrarop gikk den svenske styrken til motangrep og brøt det russiske angrepet. Det svenske artilleriet slo ut det russiske og Kosatchovskij bestemte seg for å trekke seg tilbake. De svenske styrkene besatte slagfeltet natten gjennom da de forventet et nytt angrep, men intet angrep kom.
Etterspill
Den svenske siden mistet rundt 43 mann, av dem var 16 døde, mens de russiske tap i døde og sårede var om lag 130 mann. Slaget ved Jutas sørget for å holde den svenske retrettveien nordover åpen, noe som skulle vise seg å være svært viktig, da de svenske styrkene tapte slaget ved Oravais dagen etter. Slaget ved Jutas har blitt sett som et forspill til slaget ved Oravais.
Slaget ved Jutas, og spesielt oberst Georg Carl von Döbelns rolle, ble beskrevet av den finlandssvenske dikteren Johan Ludvig Runeberg i diktet «Döbeln vid Jutas», en del av det episke diktverket Fänrik Ståls sägner.
Veten (Sund)
Veten (også kalt Førdesveten) er et fjell i Øygarden kommune, på den sørlige delen av øya Sotra i Vestland. Med sine 284,6 moh. er den det høyeste punktet i tidligere Sund kommune, og er enkel å nå fra flere kanter.
Fjellet har trolig vært en del av Håkon den godes vetesystem for landvern. Det sto tidligere en radar på toppen som er en del av navigasjonssystemet for Flesland flyplass, denne ble demontert i 2012.
Catalina-ulykken på Førdesveten i 1948 hadde 13 omkomne. I dag er det satt opp et minnesmerke på fjellet.
Det er også laget turstier til Førdesveten, og Nordsjøløypa går innom toppen. Hver pinse arrangeres motbakkeløpet Vetenløpet med målgang på Førdesveten.
Jiadingkonferansen
Jiadingkonferansen i 1627 var et viktig møte i kinesisk kirkehistorie. Det samlet jesuittmisjonærer fra hele Kina og under ledelse av den portugisiske pater André Palmeiro drøftet møtet grundig hvilke kinesiske ord man skulle benytte for å uttrykke sentrale kristne begreper som for eksempel Gud, sjel, engel.
For Gud ble man enig om å oversette med Tianzhu, og legge bort ordet Shangdi, unntatt der ordet forekom i pater Matteo Riccis verker, som var i bruk i misjonsøyemed. Jiādìng er en by noe nordvest for Shanghai i Jiangnan. Det var også i denne byen at mange nyankomne jesuitter fra Europa fikk grundig skolering i kinesisk språk og de konfucianske klassikere.
Kvitnos
Kvitnos (Lagenorhynchus albirostris) tilhører gruppen med klassiske delfiner og er en av de største artene med delfiner.
Beskrivelse
Kvitnos blir omkring 2,5-3 meter lang og kan veie opp mot 350 kg. Den kjennetegnes ved sin korte, tykke, kremhvite snute (både overkjeven og underkjeven) og en svært krum ryggfinne. Kalvene er cirka 110-120 cm lange ved fødselen og veier omkring 40 kg.
Arten kan lett forveksles med kvitskjeving, men denne arten finnes vanligvis lenger sør. Kvitnosen er dessuten større og har ikke gule striper langs sidene. Kvitskjeving har heller ikke hvit overkjeve.
Utbredelse
Arten finnes i et belte over det nordlige Atlanterhavet, fra Cape Cod, munningen av St. Lawrence-elva og Grønland i vest, rundt Island, og fra nordlige Frankrike til Svalbard i øst. Arten er også vanlig langs hele norskekysten, og den regnes som den mest tallrike delfinarten i Barentshavet.
Arten er mest tallrik rundt De britiske øyer, men forskere antar at det finnes en østlig og en vestlig bestand i Nord-Atlanteren. Disse bestandene skiller seg fysisk fra hverandre gjennom forskjeller i hodets utforming, men det er uklart om det er to ulike underarter det er snakk om.
Atferd
Kvitnos er ikke like godt tilpasset arktiske forhold som hvithval og narhval. Populasjonen, paringsmønstrene og livslengden til denne delfinen er ukjent, skjønt mange kilder anslår flere hundre tusen individer, tettere i den østre delen av Nord-Atlanteren enn i den vestre. Arten kalver gjerne sent på sommeren eller tidlig på høsten.
Kvitnos er akrobatiske og sosiale dyr. De rir ofte på baubølgene til båter og hopper over vannflaten. Arten jakter i flokk, herunder også i samarbeid med andre delfinarter. Fravorittmaten består blant annet av sild, lysing, småtorsk, hyse og lodde.
Spøkelsesskip
Spøkelsesskip er et skip som blir funnet drivende og forlatt uten besetning og passasjerer. Begrepet er ofte blitt brukt i film og litteraturen for fiktive historier, men har rot i virkeligheten fra hendelser som har forekommet. Det mest kjente oppdiktede spøkelsesskipet er «Den flygende hollender».
Plausible forklaringer på spøkelsesskip er blant annet mytteri, stormer, forsikringsvindler og pirater.
Skudd
Skudd kan referere til:
Mølle
En mølle er en maleinnretning for å finknuse noe; vanligvis for å forvandle korn til mel. I en tradisjonell mølle foregår malingen mellom to møllesteiner; en ligger fast, den andre roterer. Fagpersoner i dette yrket kalles en møller.
De eldste møllene var drevet av håndkraft eller av dyr. Etter hvert ble det utviklet møller drevet av vannkraft, ved hjelp av et vannhjul, og møllen kan da kalles en vannmølle. Alternativt kan den drives av vindkraft, og kalles da en vindmølle. Moderne møller drives vanligvis av elektrisk kraft.
Kvern er et annet ord for mølle, det brukes som oftest om mindre innretninger, som bekkekvern.
Inger Edelfeldt
Inger Edelfeldt (født 14. juli 1956 i Stockholm) er svensk forfatter, oversetter, illustratør og tegneserieskaper.
I tillegg til at hun har skrevet og oversatt flere bøker, har hun også illustrert flere bøker. Hun debuterte i 1977 med romanen Duktig pojke. Hun har til sammen skrevet rundt 20 bøker, de fleste bøkene er romaner, noveller, diktsamlinger og bøker for barn og ungdom.
Slaget ved Ruona
Slaget ved Ruona var flere slag mellom svenske og russiske styrker under finskekrigen og fant sted den 1-2. september 1808. Etter kraftige artilleridueller ble de svenske styrkene slått.
Den svenske sommeroffensiven hadde fortsatt etter seieren i slaget ved Alavo samtidig som den russiske arméen fortsatte å vokse, forsterkninger ankom regelmessig. Mot slutten av august var det rundt 9 000 russiske tropper som kjempet mot general Carl Johan Adlercreutz' styrker av en total russisk styrke på rundt 25 000 mann. Adlercreutz hadde mellom 5-6 000 mann mens den totale svenske styrken under øverstkommanderende Klingspor ved mønstring den 31. august 1808 var på 14 487 mann.
På veien mot Nykarleby ble det utkjempet svært harde kamper allerede fra begynnelsen av offensiven. Det største slaget ble utkjempet ved Kuortane, svenske og russiske styrker støtte sammen ved Ruona den 31. august 1808. Den 1-2. september fortsatte slaget ved stedet Salmi (rett nordvest av Ruona), det ble et avgjørende slag med de kraftigste artilleriduellene under hele krigen, og de svenske styrkene måtte trekke seg tilbake.
Med tapet ved Ruona og Salmi hadde den svenske sommeroffensiven mislyktes og måtte trekke seg tilbake til den finske vestkysten. Krigens virkelige vendepunkt, slaget ved Oravais, hadde ennå ikke blitt utkjempet, men allerede etter Ruona og Salmi hadde de russiske styrkene overtaket. Den russiske arméen i Finland vokste i størrelse for hver dag, mens de svenske forsterkningene uteble.
Kjell Johansen (1932)
Kjell Johansen (født 12. april 1932 i Trondheim) er en norsk jazzmusiker (trommer).